O'zbekistonning Ukrainadagi elchixonasi vaqtincha Lvovga ko'chirildi

Tashqi ishlar vazirligi rasmiy vakilining ma'lum qilishicha, O'zbekistonning Ukrainadagi elchixonasi Kievdan Lvov shahriga vaqtincha ko'chirildi.
Elchixona diplomatlari tomonidan muntazam ravishda O'zbekiston fuqarolarini evakuatsiya qilish ishlari davom etmoqda. Ukrainaning turli hududlarida joylashgan vatandoshlar bilan doimiy aloqalar o'rnatilgan. Elchixonaning elektron pochta manzili: embassy@uzbekistan.org.ua hisoblanadi.
Avvalroq (2 mart) vazirlik rasmiy vakili elchixonaning boshqa hududga ko'chirilishi evakuatsiya jarayonlari samaradorligini sezilarli darajada pasaytirishi, shu nuqtai nazardan elchixonani Kievdan ko'chirish masalasi ko'rib chiqilmayotganini ma'lum qilgandi.